paragraph_text: Valmara 69 ili V-69 je talijanska protu-pješačka mina koju je proizvodila Valsella. Razvijena je na temelju prethodnice V-59 a iako se u Italiji više ne proizvodi, velik broj kopija se proizvodio u drugim zemljama, primjerice u Singapuru i JAR-u. Južnoafrička inačica J-69 je identična kopija talijanskog originala međutim ona se više ne proizvodi zbog zakona o zabrani mina.